**«Երկար ճանապարհ դեպի տուն»** (անգլ.՝ The Long Voyage Home), ռեժիսոր Ջոն Ֆորդի ֆիլմ-դրաման, որի պրեմիերան կայացել է 1940 թվականի նոյեմբերի 11-ին։ Սցենարը գրվել է Դադլի Նիկոլսի կողմից Յուջին Օ'Նիլի «Լուսինը Կարիբյան ծովի վրա», «Դեպի արևելք` Կարդիֆ», «Երկար ճանապարհ դեպի տուն» և «Զոնայում» (1914-1918) մեկ գործողությամբ պիեսների հիման վրա, միասնական ընդհանուր կերպարներով՝ «Գլենկերն» անգլիական մտացածին շոգենավի թիմով։ Չնայած Ֆորդի ամենահայտնի գործերից չէ ֆիլմը, այն, այնուամենայնիվ, մինչև հիմա լավ է ընդունվում։

Ֆիլմը ստացել է «Օսկար» մրցանակի 6 անվանակարգեր` լավագույն ֆիլմ, լավագույն ադապտացված սցենար (Դադլի Նիկոլս), լավագույն օպերատորական աշխատանք սև-սպիտակ ֆիլմում (Գրեգ Տոլանդ), լավագույն երաժշտություն (Ռիչարդ Հեյջմեն), լավագույն մոնտաժ (Շերման Թոդ), լավագույն հատուկ էֆեկտներ (Ռ. Թ. Լեյթոն, Ռեյ Բինջեր, Թոմաս Տ. Մոուլթոն)։

Սյուժե
------

Գործողությունները տեղի են ունենում Երկրորդ համաշխարհային պատերազմի առաջին օրերի ժամանակ։ Վեստ Ինդիայի բարերում գիշերային գինարբուքից հետո «Գլենկերն» տրամպային բեռնատար շոգենավի թիմը վերադառնում է նավ և ուղղություն վերցնում դեպի Բալթիմոր, որտեղ նրանց սպասում է պայթուցիկի բեռը։ Սպասվում է երկար ճանապարհ դեպի տուն` Անգլիա` պայթուցիկներով բեռնված նավում, իսկ թիմում լարվածությունը մեծանում է…

Դերերում
--------

| Դերասան | Դեր |
| --- | --- |
| Ջոն Ուեյն | Օլե Օլսեն |
| Թոմաս Միտչել | Ալոիզիուս «Դրիսկ» Դրիսկոլ |
| Իեն Հանթեր | «Սմիթթի» Սմիթ» Դրիսկոլ |
| Բարրի Ֆիցջերալդ | Կոկի |
| Ուիլֆրիդ Լոուսոն | կապիտան |
| Ջոն Քուեյլեն | Ակսել Սուոնսոն |
| Միլդրեդ Նեթվիկ | Ֆրիդա |
| Ուորդ Բոնդ | Յանկ |
| Արթուր Շիլդս | վերհանիչ |
| Ջո Սոյեր | Դևիս |
| Ջեք Փենիկ | Ջոնի Բերգման |

Փաստեր
------

* Օ'Նիլի սիրած ֆիլմն է` նկարահանված իր ստեղծագործությունների հիման վրա։ Ֆորդն Օ'Նիլին նվիրել է կրկնօրինակը, որը նա դիտել է «ծակուծուկերով»։
* Երբ Ֆորդը Ջոն Ուեյնին առաջարկեց շվեդ Օլե Օլսենի դերը, նա վստահ չէր, որ նա կկարողանա շվեդական շեշտադրումը փոխանցել, և վախենում էր, որ հանդիսատեսը կծիծաղի։ Դանիացի դերասանուհի Օսա Մասենն օգնել է Ուեյնին շեշտադրության հարցում, որի համար նա Ֆորդից հաճոյախոսության է արժանացել. Ֆորդը չի նկատել, որ նա սովորել է։

Արտադրություն
-------------

Անկախ կինոպրոդյուսեր Ուոլթեր Վանգերը կինեմատոգրաֆիայի պատմության մեջ է մտել այս ֆիլմի ստեղծման ժամանակ, որի համար նա վարձել է ամերիկյան հայտնի ինը նկարիչների, որոնք որակի ապահովման համար պահանջել են երեք բան` թեմայի ընտրության ազատություն, արտադրական ստուդիաներ և ֆիլմերի դիտման սենյակ։ Այս առաջին փորձի արդյունքում 11 օրիգինալ նկարներ են ստացվել։ Հոլիվուդյան կինոարտադրության մեջ նման մասշտաբի և նպատակի ոչ մի այլ ձեռնարկություն նախկինում չի իրականացվել։

Ֆիլմը կինոթատրոններում կորցրել է 224 336 դոլար։ Որոշ քննադատներ ենթադրել են, որ ֆիլմը դուր չի եկել հանրությանը, քանի որ այն չափազանց մռայլ էր և ռոմանտիկա չուներ։

Քննադատություն
--------------

Նյու Յորք Թայմսի կինոքննադատ Բոսլի Քրաուզերին դուր է եկել ֆիլմի սցենարը և ռեժիսուրան և նա գրել է. «Ջոն Ֆորդը իսկապես ստեղծել է ժամանակակից Ոդիսական` դաժան և բարդ ֆիլմ` աշխարհի ջրերով թափառող մարդու անվերջ պատմությունը պատմող, որը փնտրում է իր հոգու խաղաղությունը... այն դաժան է ու անողոք, և միայն մի կարճ ժամանակ է պարունակում կարեկցանք իր անկեղծությամբ մարդկային խղճուկ թերությունների հանդեպ։ Բայց այն մեկն է առավել ազնիվ ֆիլմերից` երբևէ էկրանին հայտնված. այն խորաթափանց հայացք է դեպի փոքրիկ մարդկանց սրտերը, և քանի որ այն ցույց է տալիս, որ մարդկային թուլությունից ինչ-որ ազնվություն է բխում, այն ավելի մեծ բավականություն է բերում, քան հերոսների ամենասուրբ երկրպագությունը»։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3
2. 1 2 3 4 5 6 7 8 9 10 11
3. 1 2  Internet Movie Database — 1990.
4. 1 2 3 4 5
5. 1 2 3 4 5 6 7 8 9 10 11 12 13 14 15 16
6. 1 2  ČSFD (չեխերեն) — 2001.
7. ↑  Steeman, Albert Արխիվացված 2008-12-04 Wayback Machine. *Internet Encyclopedia of Cinematographers,* "Gregg Toland page," Rotterdam, The Netherlands, 2007. Last accessed: January 18, 2008.
8. ↑  Vgl. imdb.com
9. ↑  Matthew Bernstein, *Walter Wagner: Hollywood Independent*, Minnesota Press, 2000 p440
10. ↑  Doss, Erika (1991). *Benton, Pollock, and the Politics of Modernism: From Regionalism to Abstract Expressionism*. University of Chicago Press. էջ 252. ISBN 9780226159430.
11. ↑  Crowther, Bosley(չաշխատող հղում)
. *The New York Times*, film review, "*The Long Voyage Home,* Magnificent Drama of the Sea," October 9, 1940. Last accessed: January 18, 2008

Արտաքին հղումներ
----------------

* Kritik in *Variety* (անգլ.)
* Kritik des *TimeOut Film Guide* (անգլ.)
* Kritik von Channel 4 (անգլ.)
* Kritik von Bosley Crowther in der *New York Times* (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |